## Moody’s retorna a la Generalitat al grau d’inversió a l’elevar la seua qualificació creditícia a llarg termini

*** L’agència internacional assenyala que la Comunitat presenta millors saldos operatius i una menor càrrega de deute, amb perspectives de millora en els pròxims dos o tres anys
* La firma assigna un ràting a curt termini P-3, la qual cosa reconeix la millora de la liquiditat de la Generalitat
* La consellera d’Hisenda, Ruth Merino, destaca que tindre ràting d’inversió per part de la principal agència de ràting internacional reforça la confiança dels inversors en la Comunitat Valenciana**

L’agència internacional Moody’s ha elevat la qualificació creditícia a llarg termini de la Generalitat a Baa3 des de Ba1, la qual cosa retorna a la Comunitat Valenciana al grau d’inversió després de més d’una dècada en grau especulatiu. A més, assigna un ràting a curt termini P-3, per la millora de la posició de liquiditat de la Generalitat. La perspectiva es manté estable.

Segons la informació publicada per Moody’s, la millora de la nota de la Comunitat Valenciana reflectix les condicions fiscals més favorables registrades en 2024, amb millors saldos operatius i una menor càrrega de deute, una millora en la situació de tresoreria, i projecta que estos avanços continuaran en els pròxims dos o tres anys fins a nivells similars als aconseguits en 2024.

L’agència anticipa una evolució favorable dels ingressos i una progressiva reducció de l’endeutament, factors que reforcen la sostenibilitat financera de la Generalitat Valenciana.

**Confiança dels inversors**

La consellera d’Hisenda i Economia, Ruth Merino, ha destacat que tindre ràting d’inversió per part de la principal agència de ràting internacional “reforça la confiança dels inversors i permetrà a la Generalitat finançar-se en millors condicions, la qual cosa es traduïx en més estabilitat i en un major suport a la prestació dels servicis públics essencials”.

Merino ha afegit que este reconeixement “ens anima a continuar treballant en l’eficiència del gasto i en la modernització de l’Administració pública per a consolidar la recuperació i reforçar el gasto social”.

Fecha: 01/10/2025